b'\n_START_ARTICLE_\nSlovenija na Evropskem prvenstvu v ko\xc5\xa1arki 2009\n_START_PARAGRAPH_\nSlovenija na Evropskem prvenstvu v ko\xc5\xa1arki 2009 na Poljskem, kjer je pod vodstvom selektorja Jureta Zdovca v svojem devetem nastopu s \xc4\x8detrtim mestom dosegla najbolj\xc5\xa1i rezultat na Evropskih prvenstvih. S tem se je slovenska reprezentanca tudi drugi\xc4\x8d uvrstila na Svetovno prvenstvo. V predtekmovalni skupini C je proti srbski, \xc5\xa1panski in britanski reprezentanci osvojila prvo mesto z dvema zmagama in enim porazom ter se uvrstila v drugi del tekmovanja. V drugem delu je proti srbski, \xc5\xa1panski, tur\xc5\xa1ki, poljski in litvanski reprezentanci prav tako osvojila prvo mesto v skupini s \xc5\xa1tirimi zmagami in enim porazom. S tem se je uvrstila v \xc4\x8detrtfinale tekmovanja, kjer je premagala hrva\xc5\xa1ko reprezentanco, v polfinalu pa izgubila proti srbski reprezentanci, kot tudi v tekmi za tretje mesto proti gr\xc5\xa1ki reprezentanci.'